เวบไซต์ “Gundam THE ORIGIN” อัพเดท เผยโมเดลชีต “Char’s Zaku II” & “Zaku II (Denim)” | GUNDAM.INFO
เวบไซต์ “Gundam THE ORIGIN” อัพเดท เผยโมเดลชีต “Char’s Zaku II” & “Zaku II (Denim)”
หนังสือโปสการ์ด ถูกเพิ่มลงในลิสต์ไอเทมจำหน่ายหน้าโรง!
เวบไซต์ทางการของ Mobile Suit Gundam THE ORIGIN : Rise of the Red Comet ซึ่งจะฉายในโรงช่วงสุดสัปดาห์นี้ เสาร์ที่ 5 พฤษภาคม ณ 35 โรงภาพยนตร์ทั่วญี่ปุ่น ได้อัพเดทโมเดลชีทใหม่สำหรับ “Char’s Zaku II” & “Zaku II (Denim)”
สมุดโปสการ์ดได้รับการเพิ่มลงในลิสต์ไอเทมที่วางจำหน่ายหน้าโรง อย่าลืมเพิ่มไว้ในวิชลิสต์ของคุณเองด้วยล่ะ
เผยข้อมูลใหม่ของจักรกลเพิ่มเติม
ในเวบไซต์ทางการของอนิเม ได้อัพเดทข้อมูลเครื่องจักรกลที่ปรากฎในภาค “Rise of the Red Comet” เพิ่มเติม โดยมีทั้งสเปคและรายละเอียดต่างๆ อย่าลืมเข้าไปสำรวจกันดูนะ
สาธารณรัฐซีออน
[ซ้าย] MS-06s Char’s Zaku II
Zaku II ที่ปรับแต่งเพื่อ Char Aznable โดยเฉพาะ และใช้มาตั้งแต่ Battle of Loum , Char ได้รับการเลื่อนขั้นเป็น นาวาตรี เนื่องจากมีผลงานยอดเยี่ยมในครั้งนั้น โดยผู้แต่งตั้งก็คือ พลเรือโท Dozle พร้อมกับมอบหมายให้เฝ้าติดตามและสืบเรื่องปฏิบัติการพิเศษของ V Project ซึ่งเป็นโครงการพัฒนาโมบิลสูทของสหพันธ์โลก เขาได้กลายเป็นผู้บังคับการณ์ยานจู่โจมขนาดเล็กชั้น Musai ชื่อ Falmer และจากผลของการขับ Zaku II เขาก็ได้เป็นผู้บังคับการกองกำลังบนยาน Falmer ไปด้วยเช่นกัน นั่นทำให้มาร์คกิ้งต่างๆ บนยุทโธปกรณ์เปลี่ยนไป โดยการสลักตราสัญลักษณ์ของกองกำลัง Falmer ลงไปบนส่วนสะโพกของ Zaku เดินเส้นสีขาวรอบสะโพกเพื่อเป็นสัญลักษณ์ของยูนิตของผู้บัญชาการรบ และมีมาร์กกิ้งส่วนตัวที่ไหล่และโล่ เพื่อเป็นเกียรติภูมิ เมื่อครั้งเหตุการณ์ Battle of Loum
[ขวา] MS-06C-6/R6 Zaku II (Denim)
ขับโดยจ่าสิบเอก Denim ซึ่งเป็นรองผู้บังคับการกองกำลังฝ่ายโมบิลสูท สังกัดกองกำลัง Falmer ภายใต้การบังคับบัญชาของ Char ยูนิต Zaku II ถูกนำเข้าประจำการในกองกำลังของ Char ภายหลังจากได้รับคำสั่งให้ปฏิบัติภารกิจพิเศษ จึงต้องใช้ยุทโธปกรณ์ที่มีความจำเพาะเจาะจง Zaku II เครื่องนี้ได้ถูกปรับแต่งให้เข้ากับ Denim ซึ่งการปรับแต่งนี้เรียกโมเดล C-6 Type มีการผลิตในจำนวนจำกัด เป็นรุ่นที่อยู่ระหว่าง C Type ซึ่งเป็นรุ่นเก่าที่ผลิตเมื่อครั้งเริ่มสงครามหนึ่งปี และ F Type ซึ่งเป็นเวอร์ชั่นที่เอาขึ้นไลน์ Mass Production ในสงครามต่อมา เกราะหน้าอกของ C-6 นำเอาเกราะจาก C Type มาใช้เพื่อให้เข้ากับเกราะเสริม และยุทโธปกรณ์อื่น อย่างปืน Valcan ที่สามารถติดตั้งลงในส่วนอกได้ พร้อมทั้งมีชุด “R6 Kit” ด้วย มีปืนกลอเนกประสงค์ติดตั้งลงในแขน 2 ข้าง และทำหน้าที่เป็นเกราะเสริมไปในตัว (ด้วยเหตุนี้ จึงต้องระบุเลขโมเดลเป็น MS-06C-6/C6) มีสัญลักษณ์ของ กองกำลัง Falmer สลักไว้บนขา และสะโพก
เพิ่มสมุดโปสการ์ดลงในสินค้าจำหน่ายหน้าโรง
สินค้าที่วางจำหน่ายเฉพาะหน้าโรงภาพยนตร์ที่ฉายทั่วประเทศ และมีบางไอเทมที่วางจำหน่ายเฉพาะที่ร้านขายสินค้าอนิเม Froovie นี่เป็นวิธีที่คุณจะสามารถซื้อหาสินค้าได้อย่างไม่ยาก อย่าพลาดโอกาสที่จะเป็นเจ้าของสินค้าลิมิเต็ดชิ้นนี้!
รายละเอียดเพิ่มเติมของภาพโปสการ์ดภายในเล่ม โปรดดูในบทความนี้
*ผลิตภัณฑ์นี้วางจำหน่ายที่หน้าโรงภาพยนตร์ทั่วประเทศ (ไม่รวมส่วนของโรงภาพยนตร์และผลิตภัณฑ์อื่นๆ)
*จำนวนของผลิตภัณฑ์มีจำกัด ทางเราต้องขออภัยล่วงหน้าหากสินค้านั้นจะหมดลงก่อน
*ภาพผลิตภัณฑ์ในบทความนี้เป็นเพียงภาพตัวอย่าง สีและรูปทรงอาจเปลี่ยนไปจากที่เห็นเล็กน้อย
■สมุดโปสการ์ด (Rise of the Red Comet)
ราคา : 1,000เยน (รวมภาษี)
ขนาด, 150x150 มม. , หนา 16 หน้า ไม่รวมปก